**Vatn tátturin**

1. Av øllum tí góða vár harra gav

ei nøkur gáva var betur

enn vatnið sum rennur frá fjalli í hav

ja bæði á sumri og vetri

til gagn fyri menniskju og fyri dýr

men ei fyri fólki á Sandi býr.

**Niðurlag:**

*Alt í Føroyum sum vakurt er og gott*

*sleppur ikki við í henda tátt*

1. So illa tey vatnrør teir hava røkt

teir stavnar ið bygdini stýra

Teir neyðarsmenn sum hava sett seg ov høgt

teir banna og svørja so dýra

>> Ei fast ein vatnsopi nakran dag

nei her má koma eitt annað lag.

1. Nú eiga vit skjótt ikki meira tol

nú brunnar í bønum teir gera

og skjótt verður bygdin tey beru hol

men ov lítið vatn tó man vera

Eitt Sodoma verður Sands bygd tá

hoyr bert hvat ið Ísakur sigur frá.

1. Men vatnið tað klára eg haldi meg til

tað best er tá eg eri tystur

men nú fer ei longur at bera til

tann seinasti dropin er mistur

og tí má eg nú brúka sprutt og katt

* + Ja sannuliga nú er illa statt.

1. Mítt býtta beist at eg fekk mær kúgv

av tosta hon sáran man belja

ein Carlsberg hon drekkur við góðari trúgv

men mjólkina kann eg ei selja

og rissan í øðini spelar av stað

tá hon fær ein hálvpott av sama slag.

1. Mín døgura kóki í akvavit

í súpan eg koyri genever

til rugbreyð eg helst brúki lampuspritt

men øll míni sprittkort tað krevur

í cognac eg seti mínar klássur á blot

í sodavatni tvái eg mítt gamla kot.

1. Men tøkk fái Vilhelm og Kattrup og Fick

og Carlsberg og Charles og hinir

tøkk fyri hvønn kassa - hvønn tostadrykk

tit royndust sum trúgvastu vinir

men sóknarstýrið fái skomm og last

tí teir krevja skatt áðrenn kassin fast

**Niðurlag:**

*Alt í Føroyum sum vakurt er og gott*

*sleppur ikki við í henda tátt*